سونگّی ییللرده دیجیتال دنیا نینگ حاکم بولگن بیر سیستمده یشه ماقده میز و کوپلب کونده لیک ایشلری میز نی قیلیش اوچون تکنالوژی دن فایده لنماقده میز.
خوب, دیجیتال دمانس, 'دمانس کسللیگی' یعنی 'عقلی زوال' بیلن قنچه لیک ارتباطلی؟
"دیجیتال دمانس جاری عصر نینگ اهمیت بیریلمَیاتگن یوقیملی کسللیگی"
اوسکودار عالی بیلیم یورتی نورولوژی متخصصی جلال شالچینی دیجیتال دمانس نی حاضرگی کونده گی پاندمی اوله راق بهالنتیریب قوییده گیچه قوشیمچه قیلماقده:
"اینیقسه کووید- 19 پاندمیسی بیز نی اویده قالیش گه مجبور قیلیب تکنالوژی معتادلیگی میز نی آرتیریب یوباردی.  اوزگریب باریاتگن دنیاده آنلاین ایش و تعلیم امکانیت لری آرتیب کیتدی.  عینی دمده سونگّی پیتلرده مصنوعی ذکا نینگ جدل روشده رواجلنگن لیگی تکنالوژی معتادلیگی میز نی آرتیرماقده و دیجیتال دمانس کسللیگی نینگ تاثیری نی تیزلشتیرماقده.  دیجیتال دمانس, عصری میز نینگ اهمیت بیریلمَیاتگن کسللیگی دن عبارت بولیب بو ایسه کیله جک اولاد گه تاثیر قالدیره دی".
"همه میز دیجیتال دمانس کسللیگی گه چلینگن وضعیتده میز"
"حاضرگی کونده همه میز, کونده لیک اینگ اساسی ایش لری میز نی هم قیله آلمه یدیگن درجه ده دیجیتال دمانس کسللیگی گه چلینگن وضعیتده میز" دییدی شالچینی.
دیجیتال دمانس بیلن عقلی زوال کسللیگی نی مقایسه قیلرایکن, شالچینی عقلی زوال نینگ میه نینگ فیزیولوژیک ساختاری نینگ کیچیک بولیشی دن عبارت ایکن لیگینی بیلدیرماقده.  یعنی اصلی گه قره گنده عموماً قری کیشی لرده کورینگن عقلی زوال کسللیگی نینگ تاثیری انیق دیجیتال دمانس نینگ تاثیری بیلن بیر خیل ایمس.
"آلزایمر داخل عقلی زوال کسللیک لری قریگن سری آرتیب کیترایکن, دیجیتال دمانس رواجله نیاتگن میه گه ایگه باله لر گه هم تاثیر قالدیرماقده.  کیچیک یاشده الکترونیک جهاز لردن حدسیز بیر شکلده فایده له نیش, داکترلر و سایکولوژیست لر جهتی دن کونساین آرتیب باریاتگن قیغو منبعی دن عبارت. اجتماعی تجرید, حرکت کمچیلیگی, عصبانی له شیش و قیسقه مدت حافظه نی یوقاتیش دیجیتال دمانس نینگ علایمی دن بعضی لرینی تشکیل ایتماقده".
دیجیتال دمانس کسللیگی گه چیلنمسلیک اوچون نیمه قیلیش کیره ک؟
شالچینی اوشبو توغریده فکرلرینی قوییده گیچه بیلدیرماقده:
"کیله جک اولاد گه تکنالوژی دن عقللی بیر شکلده فایده له نیش نی اورگه تیش کیره ک.  آلیب باریلگن تدقیقاتلر باسیلیب چیققن اثر لرنی اوقیش نینگ, اوقیلگن نرسه لرنی انگلش میزانی نی آرتیرگن لیگینی کورستماقده.  شوباعث اوقیش اوچون تابلیت و موبایل اورنیگه مجله, رمان و روزنامه کبی باسیلیب چیققن نرسه لردن فایده له نیش نینگ تشویق ایتیلیشی کیره ک".
اوزگریش بیز بیلن باشله یدی
میه نینگ فعال و ساغلام بولیشی اوچون اوین اوینش و تمرین قیلیش کتته اهمیت گه ایگه.  شالچینی میه میز نینگ یخشی بولیشی اوچون اوینه شی میز کیره ک بولگن اوین لرنی قوییده گیچه ایسله تیب اوتدی:
"آچیق هوا سپورت لری حقیقی معنی ده معما لرنی ییچیش گه تشویق ایته دی.  باله لرنینگ تکنالوژیک جهاز لر بیلن وقت اوتکزیش لری اورنیگه پرابلم لرنینگ ییچیلیشی بیلن علاقه لی شطرنج کبی اوین لرنی اوینه شی کیره ک.  عینی دمده باله لر آته- آنه لری نینگ آئینه سی کبی دیر ایشیتگنی نی ایمس, بلکه کورگنی نی تطبیق ایته دی.  اوزگریش بیز بیلن باشله یدی".
